Nafarroako Parlamentuko Mahaiak, 2021eko urriaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Nafarroako Txertoen Aholku Batzorde Teknikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urriaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma talde parlamentarioari atxikitako Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

Informazio-eskari bati erantzunez parlamentari honi igorritako informazioaren arabera (10-21/PEI-000716), Txertoen Aholku Batzorde Teknikoa abenduaren 14an soilik bildu zen Nafarroan 2020an; 2021ean, berriz, abuztuaren 4an soilik. Harrigarria da COVID-19aren aurkako txertoa jartzeko prozesu bete-betean Nafarroako Gobernuak aholku-emaile tekniko gisa erabili ez izana Txertoen Aholku Batzorde Teknikoa, Osasun Ministerioaren informazioa partekatzeko eta Nafarroan erabakiak hartzeko.

Zeintzuk dira Nafarroako Txertoen Aholku Batzorde Teknikoaren eginkizunak?

Nafarroako Gobernuko Osasun Departamentuak zergatik ez du Nafarroako Txertoen Aholku Batzorde Teknikoaren bilerarik deitu COVID-19aren aurkako txertoaldi guztian?

Iruñean, 2021eko urriaren 4an

Foru parlamentaria: Cristina Ibarrola Guillén